ai4bharat/Pralekha huggingface dataset:
पंतप्रधान कार्यालय
पंतप्रधान नरेंद्र मोदी आणि अबू धाबीचे युवराज शेख मोहम्मद बिन झाएद अल नाहियान यांच्यात दूरध्वनीवरून चर्चा
पंतप्रधान नरेंद्र मोदी यांनी आज दुपारी अबुधाबीचे युवराज शेख मोहम्मद बिन झाएद अल नहियान यांच्याशी दूरध्वनीवर चर्चा केली. दोन्ही नेत्यांनी भारत-युएई व्यापक धोरणात्मक भागीदारी अंतर्गत विविध क्षेत्रांमधील द्विपक्षीय सहकार्यातल्या सातत्यपूर्ण प्रगतीचे सकारात्मक मूल्यांकन केले. कोविड -19 महामारी दरम्यान भारतीय समुदायाला संयुक्त अरब अमिरातीने केलेल्या मदतीची पंतप्रधानांनी प्रशंसा केली. 1 ऑक्टोबर 2021 पासून दुबईत आयोजित एक्स्पो -2020 साठीही त्यांनी शुभेच्छा दिल्या.
दोन्ही नेत्यांनी सामायिक चिंतेच्या प्रादेशिक मुद्द्यांवरही चर्चा केली. जगात दहशतवाद आणि कट्टरतावादाला अजिबात स्थान नाही यावर त्यांनी सहमती दर्शवली आणि अशा शक्तींच्या विरोधात आंतरराष्ट्रीय समुदायाने एकत्र उभे राहण्याच्या महत्वावर भर दिला.
पंचायती राज मंत्रालय
कोविड -19 महामारी रोखण्यासाठी देशभरातील जिल्हा प्रशासन आणि ग्रामपंचायतींचे विविध उपक्रम
नवी दिल्ली, 20 एप्रिल 2020
कोविड -19 महामारीचा प्रसार रोखण्यासाठी संपूर्ण देशभरातील जिल्हा प्रशासन आणि ग्रामपंचायतींच्यावतीने विविध उपक्रम हाती घेण्यात येत आहेत. यापैकी काही चांगल्या आणि अनुकरणीय उपक्रमांची माहिती इथं उदाहरणादाखल देण्यात येत आहे.
मध्य प्रदेश -
राजगड जिल्हा ग्रामपंचायतीमध्ये आजीविका मिशनच्या वतीने जिल्ह्यातल्या सर्व ग्रामपंचायतींना वितरित करण्यासाठी मास्क तयार करण्याचे काम सुरू केले आहे. भोपाळ जिल्ह्यातल्या हजूर तहसीलमधिल आचरपुरा ग्रामपंचायतीच्या सरपंचांनी ग्रामस्थांना मोफत मास्क वितरित केले आहेत. नरसिंगपूर जिल्ह्यातल्या चिचोली ब्लॉकमधल्या खमरिया पंचायतीमध्ये भिंतींवर कोरोनापासून बचाव कसा करावा, याची चित्रे काढण्यात आली आहेत.
तामिळनाडू -
पंचायत अधिकारी वर्गाच्या देखरेखीखाली तिरूप्पूर जिल्ह्यातल्या तिरूप्पूर ब्लॉकमधल्या मंगलम पंचायतीमध्ये स्वच्छता करण्यात आली.
नागालँड -
नागालँडमध्ये कोविड-19 महामारीला तोंड देण्यायसाठी राज्याचे मुख्य सचिव तेमजेन टॉय  यांनी पुढाकार घेवून एक विशेष सल्ला समुहाची दि. 17 मार्च,2020 रोजी स्थापना केली. नागालँडमध्ये कोविड-19 महामारीचा प्रसार होवू नये, आणि या संकटाला तोंड देण्यासाठी काय तयारी केली पाहिजे, याविषयी सरकारला ही समिती सल्ला देत आहे.
अगदी गावपातळीवर जे गरजू, बेघर आहेत, त्यांना तयार भोजन पोहोचवण्यात येत आहे. दिमापूर जिल्ह्यातल्या कुहूबोटो ब्लॉकमधल्या शोजुखू गावामध्ये झॅक्घे स्वमदत गटाच्यावतीने बेघरांना भोजन देण्याचे काम केले जात आहे. दिमापूर जिल्ह्यातल्या चुमुकेडिमा ब्लॉकमधल्या सिग्नल अंगामी गावामध्ये स्थानिक पातळीवर दैनंदिन वेतनावर असलेल्या श्रमिकांना प्रत्येकी 10 किलो तांदूळ देण्यात आला आहे.
B.Gokhale/S.Bedekar/P.Kor
(
पंतप्रधान कार्यालय
पंतप्रधानांनी देशवासियांना दुर्गाष्टमीच्या शुभेच्छा दिल्या
पंतप्रधान नरेंद्र मोदी यांनी देशवासियांना दुर्गाष्टमीच्या शुभेच्छा दिल्या आहेत. पंतप्रधान म्हणाले की दुर्गामातेचे आपणा सर्वांवर सदैव आशीर्वाद राहो आणि तिच्या आशीर्वादाने आपल्या समाजात आनंद आणि समृद्धी वृद्धिंगत होव ."
एका ट्विटच्या मालिकेत पंतप्रधान म्हणाले;
आरोग्य आणि कुटुंब कल्याण मंत्रालय
राज्ये / केन्द्र शासित प्रदेशांना 21.89 कोटींहून अधिक लसीच्या मात्रा करण्यात आल्या उपलब्ध
राज्ये / केन्द्र शासित प्रदेशांकडे अजूनही 1.7 कोटींहून अधिक मात्रांचा साठा उपलब्ध
नवी दिल्ली, 25 मे 2021
देशव्यापी लसीकरण अभियानाअंतर्गत राज्ये आणि केन्द्र शासित प्रदेशांना कोविड प्रतिबंधक लसीच्या मोफत मात्रा देत केंद्र सरकार सहकार्य करत आहे. यासोबतच राज्ये/ केन्द्र शासित प्रदेशांना लसींची थेट खरेदी करण्याची सुविधाही केंद्र सरकारने दिली आहे. चाचणी, मागोवा, उपचार आणि कोविड प्रतिबंधक वर्तन यासह लसीकरण हा देखील सरकारच्या महामारी विरोधातल्या लढ्यातील धोरणाचा अविभाज्य घटक आहे.
कोविड19 प्रतिबंधक लसीकरणाच्या तिसऱ्या टप्प्यातील व्यापक आणि गतिशील धोरणाला 1 मे 2021 पासून सुरुवात झाली आहे.
नियोजित धोरणानुसार, दर महिन्याला कोणत्याही लस उत्पादकाकडून 50 टक्के मात्रा, केन्द्रीय औषध प्रयोगशाळा  केंद्र सरकारच्या माध्यमातून खरेदी करेल.
आधी ठरल्याप्रमाणे या मात्रा राज्य सरकारांना मोफत उपलब्ध केल्या जात राहतील. मोफत आणि राज्यांकडून थेट खरेदी अशा दोन्ही माध्यमातून भारत सरकारने आतापर्यंत 21.89 कोटींपेक्षा जास्त लशींच्या मात्रा  राज्ये/ केन्द्र शासित प्रदेशांना उपलब्ध केल्या आहेत. अपव्ययासह एकूण 19,93,39,750 मात्रा देण्यात आल्या आहेत..
राज्ये/ केन्द्र शासित प्रदेशांकडे अजूनही 1.77 कोटींहून जास्त  मात्रांचा साठा उपलब्ध आहे.
याशिवाय, 7 लाखाहून अधिक  लसीच्या मात्रा, पुरवठा प्रक्रीयेत असून राज्ये/ केन्द्र शासित प्रदेशांना येत्या 3 दिवसात त्या उपलब्ध होतील.
Jaydevi PS/V.Ghode/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 225
संरक्षण मंत्रालय
पश्चिम ताफ्याची श्रीलंकेतील तैनातीची मोठ्या दिमाखात सांगता
मुंबई, 15 मार्च 2022
भारतीय नौदलाच्या पश्चिम ताफ्याच्या श्रीलंकेतील तैनातीदरम्यान झालेल्या संयुक्त युद्धसरावाची 12 मार्च 2022 रोजी दोन्ही नौदलांच्या एकत्रित सागरी कवायतीनंतर दिमाखात सांगता झाली.
कोलंबो बंदर सोडल्यानंतर आयएनएस चेन्नई आणि तेग यांनी श्रीलंका नौदलाच्या सिंदूराला जहाजासोबत कवायती केल्या. अतिशय सुलभतेने करण्यात आलेल्या या कवायतीत बंदर सोडणाऱ्या जहाजांवर होणाऱ्या अंधाधुंद हल्ल्याची परिस्थिती निर्माण करून त्याचा सामना करण्यात आला. श्रीलंका नौदलाच्या जलदगती हल्लाबोटी यात वापरण्यात आल्या. त्यानंतर सागरी कवायतींचा भाग म्हणून दोन्ही नौदलांनी बोटी ओढून नेण्याचा सराव केला, समुद्रात रसद पुरवठा केंद्र तयार केले आणि अगदी कमी अंतरावरून जहाज हाकले.
या कवायतीत भारतीय नौदलाच्या चेतक हेलिकॉप्टरने देखील भाग घेतला. पारंपारिक स्टीमपास्टने या कवायतीची सांगता झली, ज्यात श्रीलंकन जहाजे भारतीय जहाजांकडे आली आणि अधिकाऱ्यांनी एकमेकांचा निरोप घेतला. दोन्ही नौदलांदरम्यान झालेली व्यावसायिक चर्चा अतिशय यशस्वी ठरली आणि परस्परांसोबत काम करण्याची शक्यता यामुळे वाढली आहे.
त्यापूर्वी 11 मार्च 2022 रोजी, रियर अॅडमिरल समीर सक्सेना, फ्लॅग ऑफिसर, कमांडिंग पश्चिम ताफा, यांनी अॅयडमिरल प्रा जयनाथ कोलोम्बागे, विदेश सचिव, श्रीलंका यांची भेट घेतली. आयएनएस चेन्नई आणि आयएनएस तेगच्या कमांडिंग अधिकाऱ्यांनी रियर अॅ्डमिरल AUC डिसिल्वा, कमांडर, पश्चिम नौदल क्षेत्र, श्रीलंका यांची भेट घेतली.
खालच्या पातळीवर परस्पर संवाद स्थापन व्हावा यासाठी यावेळी दोन्ही नौदलांच्या कर्मचाऱ्यांचा मैत्रीपूर्ण व्हॉलीबॉल सामना खेळविण्यात आला.
सर्वसामान्य नागरिक, शाळकरी विद्यार्थी, सेवेत असलेले नौदल कर्मचारी आणि दिव्यांग मुले यांना भारतीय नौका बघण्याची संधी यावेळी मिळाली. या संपूर्ण कार्यक्रमादरम्यान कोविड-19 नियमांचे काटेकोर पालन करण्यात आले.S.Tupe/R.Aghor/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 203
मंत्रिमंडळ
‘बाह्य अंतराळाचा शोध आणि शांततापूर्ण उद्देशासाठी उपयोग’ यासाठीच्या भारत आणि उझबेकिस्तान यांच्यातल्या कराराला केंद्रीय मंत्रिमंडळाची मंजुरी
नवी दिल्ली, 6 डिसेंबर 2018
‘बाह्य अंतराळाचा शोध आणि त्यांचा शांततापूर्ण उद्देशासाठी उपयोग’ यासंदर्भातल्या भारत आणि उझबेकिस्तान यांच्यातल्या कराराबाबत पंतप्रधान नरेंद्र मोदी यांच्या अध्यक्षतेखालच्या केंद्रीय मंत्रिमंडळाला माहिती देण्यात आली. उझबेकिस्तानच्या राष्ट्राध्यक्षांच्या नवी दिल्ली भेटीदरम्यान 1 ऑक्टोबरला या करारावर स्वाक्षऱ्या झाल्या आहेत.
प्रभाव
या करारावर स्वाक्षऱ्या झाल्यामुळे उपग्रह दळणवळण, उपग्रह नेव्हीगेशन, अंतराळ विज्ञान आणि बाह्य अंतराळ शोध यामधल्या नव्या संशोधन घडामोडी आणि उपयोग यासंदर्भातल्या शक्यतांना चालना मिळेल त्याचबरोबर भारत आणि उझबेकिस्तान यांच्यातले सहकार्य दृढ होईल.
लाभ
मानवतेच्या कल्याणासाठी अंतराळ तंत्रज्ञानाचा उपयोग या क्षेत्रात संयुक्त कार्य विकसित होण्यासाठी या करारामुळे मदत होणार आहे. या कराराची अंमलबजावणी करण्यासाठीची साधने तसेच काळ निश्चित करण्यासह इतर बाबींसंदर्भात कृती आराखडा करण्यासाठी संयुक्त कार्यकारी गट स्थापन करण्यात येणार आहे.
B.Gokhale/N.Chitale/P.Kor
(Visitor Counter : 57
माहिती आणि प्रसारण मंत्रालय
संस्कृत भाषेतील यानम् मध्ये भारताचे ड्रीम प्रोजेक्ट मंगलयान चित्रित करण्यात आले आहे
संस्कृत भाषा ही कोणत्याही एका धर्माची किंवा समाजाची नाही
गोवा/मुंबई, 28 नोव्हेंबर 2022
यानम हा गोवा येथील 53 व्या आंतरराष्ट्रीय चित्रपट महोत्सवामधील इंडियन पॅनोमा विभागा अंतर्गत प्रदर्शित झालेला नॉन-फीचर चित्रपट आहे. हा चित्रपट, माजी अंतराळ मोहीम अध्यक्ष पद्मभूषण डॉ. के. राधाकृष्णन यांच्या "माय ओडिसी: मेमोयर्स ऑफ द मॅन बिहाइंड द मंगलयान मिशन" या आत्मचरित्रात्मक पुस्तकावर आधारित आहे.
यानम चित्रपटात भारताचा ड्रीम प्रोजेक्ट मार्स ऑर्बिटर मिशन  दाखवला आहे. जागतिक सिनेमाच्या इतिहासातील विज्ञान विषयावरील, संस्कृत भाषेतील हा पहिला माहितीपट आहे. हा चित्रपट भारतीय अंतराळ संशोधन संस्था  ची क्षमता आणि कौशल्य, अंतराळ शास्त्रज्ञांचे उत्कृष्ट योगदान आणि संस्कृत भाषेचे महत्त्व दाखवतो. तसेच भारताने पहिल्याच प्रयत्नात कठीण आंतरग्रहीय प्रवासाचा विजय कसा संपादन केला, हे दाखवतो.
चित्रपटाचे निर्माते एव्ही अनूप म्हणाले, “मला आनंद आहे की मी इफ्फी मधील इंडियन पॅनोमा विभागात सर्व श्रेणीतील चित्रपट सादर केले आहेत. गेल्या वेळी मी एक फीचर फिल्म आणि एक शॉर्ट फिल्म सादर केली. यावर्षी मी हा नॉन फीचर चित्रपट सादर करत आहे.”
इस्रोसोबत काम करण्याचा अनुभव सांगताना ते म्हणाले, इस्रो ही भारताची शान आहे. आम्ही इस्रोची परवानगी मागण्यासाठी पत्रे लिहिली. सध्याचे अध्यक्ष डॉ. एस. सोमनाथ यांनी पत्रे पाहिली आणि “होय. आपण हे करत आहोत”, हे सांगण्यासाठी आम्हाला दूरध्वनी केला.
आम्ही भाग्यवान आहोत की इस्रोने आमची विनंती मान्य केली. हे अतीशय गोपनीय आणि उच्च सुरक्षा क्षेत्र आहे. आम्ही दक्षिणेकडील 4 राज्यांमध्ये - केरळमधील विक्रम साराभाई स्पेस सेंटर, आंध्र प्रदेशातील श्रीहरिकोटा, कर्नाटकातील इस्रो मुख्यालय आणि तामिळनाडूमधील सर्वात जुनी वेधशाळा अशा वेगवेगळ्या ठिकाणी चित्रपटाचे चित्रीकरण केले आहे. आम्हाला सर्वत्र चित्रीकरण करण्याची परवानगी होती. प्रक्षेपणाच्या वेळी वापरलेले सर्व साहित्य त्यांनी आम्हाला दिले, असेही ते म्हणाले.
आयआयटीसह अनेक विज्ञान महाविद्यालयांकडून आम्हाला आमंत्रित केले जात आहे. भारतात आता संस्कृत शिकवणारी 500 पेक्षा जास्त महाविद्यालये आहेत. ते सर्व आम्हाला आमंत्रित करत आहेत. केवळ संस्कृतमध्येच चित्रपट बनवण्याचा निर्णय का घेतला, असे विचारल्यावर निर्मात्याने उत्तर दिले, “संस्कृत ही सर्वात जुनी भाषा आहे. तसेच ही भाषा फक्त एकाच धर्माची, एकाच समाजाची आहे असा गैरसमज आहे. तो समज आम्हाला मोडायचा होता.”
"जवळजवळ दर आठवड्याला, जगभरातील विविध आंतरराष्ट्रीय चित्रपट महोत्सवांमध्ये प्रदर्शनासाठी आमची निवड होत आहे", असे सांगून त्यांनी समारोप केला.PIB Mumbai | G.Chippalkatti/R.Agashe/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 150
मंत्रिमंडळ
इन्स्टिट्यूट ऑफ कॉस्ट अकाउंटंट्स ऑफ इंडिया  आणि इन्स्टिट्यूट ऑफ कंपनी सेक्रेटरीज ऑफ इंडिया  यांनी विविध देश / विदेशी संघटनांबरोबर केलेल्या सामंजस्य करारांना केंद्रीय मंत्रिमंडळाची मंजुरी
नवी दिल्ली, 25 मे 2021
पंतप्रधान नरेंद्र मोदी यांच्या अध्यक्षतेखाली केंद्रीय मंत्रिमंडळाने इन्स्टिट्यूट ऑफ कॉस्ट अकाउंटंट्स ऑफ इंडिया  आणि इन्स्टिट्यूट ऑफ कंपनी सेक्रेटरी ऑफ इंडिया  यांनी विविध देश / विदेशी संघटनांबरोबर केलेल्या सामंजस्य करारांना  पूर्वलक्ष्यी प्रभावाने मंजुरी दिली आहे.
इन्स्टिट्यूट ऑफ कॉस्ट अकाउंटंट्स ऑफ इंडिया  आणि इन्स्टिट्यूट ऑफ कंपनी सेक्रेटरी ऑफ इंडिया  यांनी इन्स्टिटयूट ऑफ पब्लिक अकौन्टन्टस , ऑस्ट्रेलिया, चार्टर्ड इन्स्टिट्यूट फॉर सिक्युरिटीज अँड इन्व्हेस्टमेंट, ब्रिटन चार्टर्ड इन्स्टिट्यूट ऑफ पब्लिक फायनान्स अँड अकाउंटन्सी , ब्रिटन, इन्स्टिट्यूट ऑफ सर्टिफाइड मॅनेजमेंट अकाउंटंट्स, श्रीलंका आणि इन्स्टिट्यूट ऑफ चार्टर्ड सेक्रेटरी अँड ऍडमिनिस्ट्रेटर्स , ब्रिटन या परदेशी संस्थांशी सामंजस्य करार केला आहे.
त्यांच्या कार्यक्षेत्रांशी संबंधित, वार्षिक परिषदा/प्रशिक्षण कार्यक्रम/कार्यशाळा, चर्चासत्रे आणि संयुक्त संशोधन प्रकल्प इत्यादींमध्ये सहभाग घेऊन ज्ञानाचे आदान प्रदान , अनुभव आणि तांत्रिक सहकार्य सामायिक करणे यासाठी परस्पर मान्यता आणि सहकार्याला मान्यता देण्यासाठी हे करार करण्यात आले आहेत.
प्रभाव:-
स्वाक्षरी केलेल्या सामंजस्य करारामुळे लाभार्थी देशांमध्ये समानता , सार्वजनिक दायित्व आणि नावीन्यपूर्ण संशोधन संबंधी उद्दिष्टे साध्य होण्यात मदत होईल.
पार्श्वभूमी:-
कॉस्ट अकाऊंटन्सी व्यवसायाचे नियमन करण्यासाठी ‘कॉस्ट अँड वर्क्स अकाउंटंट्स कायदा 1959’ या संसदेच्या विशेष कायद्याद्वारे इन्स्टिट्यूट ऑफ कॉस्ट अकाउंटंट्स ऑफ इंडिया  ची स्थापना केली गेली. केवळ कॉस्ट अकाउंटन्सीसाठी असलेली ही संस्था , एकमेव मान्यताप्राप्त वैधानिक व्यावसायिक संस्था आणि परवाना देणारी संस्था आहे.
इन्स्टिट्यूट ऑफ कंपनी सेक्रेटरीज ऑफ इंडिया  ही एक संवैधानिक संस्था आहे जी कंपनी सचिव कायदा 1980 द्वारे भारतात कंपनी सचिवांच्या व्यवसायाचे नियमन करण्यासाठी स्थापन केली आहे.
Jaydevi PS/S.Kane/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
ऊर्जा मंत्रालय
मुंबईत सोमवारी दुपारी वीजपुरवठा खंडित होण्यामागची कारणे अभ्यासण्यासाठी केंद्रीय विद्युत प्राधिकरणाच्या नेतृत्वात केंद्रीय अधिकाऱ्यांचे पथक मुंबईला भेट देऊन अशा आपत्तींवरच्या उपायांबाबत महाराष्ट्र सरकारला मार्गदर्शन करणार
राष्ट्रीय ग्रीड सुरक्षित, राज्याच्या ग्रीडमध्ये बिघाड
वीजपुरवठा पूर्ववत करण्यासाठी केंद्रीय उर्जा विभागाच्या अधिकाऱ्यांकडून मदत : आर.के.सिंग
नवी दिल्ली, 12 ऑक्टोबर 2020
मुंबईमधील आज खंडित झालेला वीजपुरवठा मोठ्या प्रमाणात पूर्ववत करण्यात आला आहे, 2000 मेगावॉट पेक्षा जास्त पुरवठा खंडित झाला होता त्यापैकी सुमारे 1900 मेगावॉटचा पुरवठा आता सुरु झाला आहे, उर्वरित पुरवठा लवकरात लवकर पूर्ववत केला जाईल अशी माहिती केंद्रीय उर्जा आणि नवीन तसेच नवीकरणीय उर्जा मंत्री  आर.के.सिंग यांनी सोमवारी दुपारी दिली. राष्ट्रीय ग्रीड सुरक्षित असून राज्याच्या ग्रीडच्या काही भागांमध्ये बिघाड झाला होता असे त्यांनी सांगितले.
केंद्रीय विद्युत प्राधिकरणाच्या नेतृत्वात केंद्रीय अधिकाऱ्यांचे पथक मुंबईला भेट देणार असून अशा प्रकारच्या आपत्तींचे कारण शोधून काढून त्यावर शक्य असलेल्या सर्व उपायांबाबत हे पथक राज्य सरकारला मार्गदर्शन करणार आहे असेही ते म्हणाले.M.Chopade/S.Chitnis/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 104
पंतप्रधान कार्यालय
राष्ट्रकुल स्पर्धेत पुरुषांच्या 69 किलो वजनी गटात कांस्य पदक मिळवणाऱ्या दीपक लाथेरचे पंतप्रधानांकडून अभिनंदन
नवी दिल्ली, 6 एप्रिल 2018
राष्ट्रकुल क्रीडा स्पर्धेत कांस्य पदक जिंकणाऱ्या दीपक लाथेरचे पंतप्रधान नरेंद्र मोदी यांनी अभिनंदन केले आहे.
‘भारतीय भारोत्तोलकांची सध्या सर्वोत्तम कामगिरी सुरू आहे. माझा युवा मित्र दीपक लाथेरने पुरुषांच्या 69 किलो वजनी गटात कांस्य पदक जिंकले आहे. या युवा खेळाडूचे खूप खूप अभिनंदन आणि भविष्यासाठी अनेक शुभेच्छा!’
ऑस्ट्रेलियात गोल्ड कोस्ट येथे सुरू असलेल्या राष्ट्रकुल क्रीडा स्पर्धेत 69 किलो वजनी गटात कांस्य पदक मिळवणारा दीपक लाथेर हा पहिला सर्वात कमी वयाचा भारोत्तोलक ठरला आहे.
NS/RA/PK
(Visitor Counter : 111
पंतप्रधान कार्यालय
सामाजिक कार्यकर्ते पी. परमेश्वरन यांच्या निधनाबद्दल पंतप्रधान नरेंद्र मोदी यांनी व्यक्त केला शोक
नवी दिल्ली, 9 फेब्रुवारी 2020
“पी. परमेश्वरन हे भारतमातेचे अभिमान वाटावा असे सुपूत्र होते. आपले संपूर्ण आयुष्य त्यांनी भारतातील सांस्कृतिक प्रबोधन, अध्यात्मिक पुनरुत्थान आणि गरिबांच्या सेवेसाठी वाहून घेतले होते.
परमेश्वरन यांचे विचार आणि लेखन वैशिष्ट्यपूर्ण होते. दुर्दम्य इच्छाशक्ती असलेले ते होते.
संस्था उभारणीत त्यांचे योगदान महत्वाचे होते. भारतीय विचार केंद्र, विवेकानंद केंद्र यासारख्या संस्था त्यांनी सांभाळल्या. त्यांच्याशी संवाद साधण्याची संधी अनेकदा मिळाल्याबद्दल मी स्वत:ला भाग्यशाली समजतो. उच्चकोटीची बुद्धिमत्ता त्यांच्याकडे होती. त्यांच्या निधनामुळे दु:ख झाले असल्याचे पंतप्रधानांनी म्हटले आहे.
B.Gokhale/S.Kakade/P.Malandkar
(Visitor Counter : 96
पंतप्रधान कार्यालय
अहमदाबाद-महेसाणा या  मार्गाच्या गेज परिवर्तनाचे कार्य पूर्ण झाल्याबद्दल पंतप्रधानांनी व्यक्त केला संतोष
पंतप्रधान नरेंद्र मोदी यांनी अहमदाबाद-महेसाणा या मार्गाच्या गेज परिवर्तनाचा प्रकल्प पूर्ण झाल्याबद्दल संतोष व्यक्त केला आहे.
श्री मोदी म्हणाले की, उद्योग आणि दळणवळणासाठी तो उत्तम मार्ग ठरेल.
या प्रकल्पामुळे रेल्वेच्या गाड्यांचे परिचालन सुरळीत होईल, अहमदाबाद आणि महेसाणा दरम्यानचा प्रवास वेळ कमी होईल तसेच अहमदाबाद-दिल्ली या प्रमुख मार्गावरील मालवाहतूक क्षमता वाढेल.
रेल्वे मंत्रालयाच्या ट्विटला प्रतिसाद देताना पंतप्रधानांनी ट्विट केले;
" हा व्यापार आणि दळणवळणासाठी एक उत्तम प्रकल्प आहे."
संरक्षण मंत्रालय
पुण्याच्या लष्करी अभियांत्रिकी महाविद्यालयात पदवीदान समारंभ संपन्न
पुणे, 7 डिसेंबर 2022
पुणे येथील कॉलेज ऑफ मिलिटरी इंजिनिअरिंग महाविद्यालयाच्या सर्वत्र हॉलमध्ये आज शानदार पदवी प्रदान  समारंभ पार पडला. अभियांत्रिकी अधिकारी पदवी अभ्यासक्रम  आणि तांत्रिक प्रवेश योजना अभ्यासक्रमांसाठी  प्रवेश घेतलेले 42 भारतीय लष्करातील अधिकारी तर भूतान, श्रीलंका आणि मालदीवच्या सहा लष्करी अधिकाऱ्याना अभियांत्रिकीमधील पदव्या प्रदान करण्यात आल्या. एकूण 35 अधिकारी स्थापत्य अभियांत्रिकीमधून पदवीधर झाले तर चार विद्युत अभियांत्रिकी आणि नऊ अधिकारी यांत्रिकी अभियांत्रिकीमधून पदवीधर झाले आहेत. लेफ्टनंट जनरल हरपाल सिंग, पीव्हीएसएमस एव्हीएसएम, व्हीएसएम , एडीसी, मुख्य अभियंता हे प्रमुख पाहुणे म्हणून उपस्थित होते. त्यांच्याच हस्ते अधिकाऱ्याना पदवी आणि पुरस्कार प्रदान करण्यात आले. आपल्या भाषणात ले. जन. हरपाल सिंग यांनी पायाभूत सुविधा उभारणीच्या कामात शाश्वत आणि हरित निकष स्वीकारून अभियांत्रिकी क्षेत्रातील ताज्या आणि नवनवीन तंत्रज्ञानाबाबत स्वतःला अद्ययावत ठेवण्याच्या महत्वावर जोर दिला.
लेफ्टनंट जनरल अरविदं वालिया, कमांडंट, लष्करी अभियांत्रिकी महाविद्यालय यांनी आपल्या स्वागताच्या भाषणात पदवीधर अधिकाऱ्याना आपले सर्व ज्ञान व्यावहारिक आणि नाविन्यपूर्ण रित्या वापरात आणण्याचे आवाहन केले.
स्थापत्य अभियांत्रिकीमधील प्रतिष्ठेचे समजले जाणारे सुवर्णपदक ईओडीई 124 अभ्यासक्रमाचे कॅप्टन ऐश्वर्य कुमार चौहान यांना आणि टीईएस 38 अभ्यासक्रमासाठी लेफ्टनंट वैभव भोसले यांना प्रदान करण्यात आले. त्याचप्रमाणे, विद्युत अभियांत्रिकीमधील सुवर्णपदक ईओडीई 124 अभ्यासक्रमाचे कॅप्टन मृणाल यादव आणि टीईएस 38 अभ्यासक्रमासाठी लेफ्टनंट अंकित कुमार यांना प्रदान करण्यात आले.
पदवीधर झाल्यानंतर, या अधिकाऱ्यांना लढाऊ अभियांत्रिकी कामगिरी, सशस्त्र दलातर्फे चालवले जाणारे बांधकाम प्रकल्प, सीमावर्ती भागातील रस्ते प्रकल्प आणि सरकारने सोपवलेल्या राष्ट्रउभारणीच्या प्रकल्पांत नेमणूक करण्यात येणार आहे.PIB Pune | M.Iyengar/U.Kulkarni/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 83
आरोग्य आणि कुटुंब कल्याण मंत्रालय
कोविड -19 ताजी माहिती
कोविड -19 च्या दोन दिवसीय राष्ट्रव्यापी ‘मॉक ड्रील’चा झाला समारोप
724 जिल्ह्यांमध्ये 33,685 आरोग्य सुविधांच्या स्थानी केली कवायत
नवी दिल्ली, 11 एप्रिल 2023
देशामध्ये कोविड संक्रमणाच्या घटना वाढत असल्यामुळे भारताच्या कोविड-19 विरुद्धच्या लढ्यात मोठ्या प्रमाणावर देशव्यापी ‘मॉक ड्रील’ करण्यात आले. यामध्ये 724 जिल्ह्यांतील 35 राज्ये/केंद्रशासित प्रदेशांमध्ये झाले दोन दिवसीय ‘कोविड-19 मॉक ड्रील’.
काही राज्यांमध्ये कोविड-19 रूग्णसंख्येत हळूहळू वाढ होत असताना, केंद्रीय आरोग्य मंत्रालयाने 28 मार्च 2023 रोजी राज्ये आणि केंद्रशासित प्रदेशांना 10 आणि 11 एप्रिल 2023 रोजी कोविड समर्पित आरोग्य सुविधांसह इतर सर्व आरोग्य सुविधांवर मॉक ड्रील आयोजित करण्यासाठी पत्र लिहिले होते. उपकरणे, कार्यपद्धती आणि मनुष्यबळाच्या दृष्टीने त्यांच्या तयारीच्या पातळीचे मूल्यांकन करण्याची सूचना देण्यात आली होती.
यासंदर्भात केंद्रीय आरोग्य आणि कुटुंब कल्याण मंत्री, डॉ. मनसुख मांडविया यांच्या अध्यक्षतेखाली 7 एप्रिल 2023 रोजी, सर्व राज्यांच्या आरोग्य मंत्र्यांसोबत बैठकीचे आयोजन केले होते. त्यावेळी सर्व आरोग्य सुविधांचे मॉक ड्रील करण्याचे आवाहन त्यांनी केले होते. तसेच राज्याच्या आरोग्य मंत्र्यांनी जिल्हा प्रशासन आणि सार्वजनिक आरोग्य अधिकार्यांसह तयारीचा आढावा घेण्याचे सुचविले होते.
त्यानंतर दि.10 आणि 11 एप्रिल 2023 रोजी 28,050 सरकारी सुविधांसह एकूण 33,685 आरोग्य सुविधांमध्ये मॉक ड्रील करण्यात आले. यामध्ये 5,635 खाजगी आरोग्य सुविधांचाही समावेश आहे. वैद्यकीय महाविद्यालये, सरकारी रुग्णालये, जिल्हा/नागरी रुग्णालये, सीएचसी, एचडब्ल्यूसी आणि पीएचसी, खाजगी आरोग्य सुविधा, खाजगी वैद्यकीय महाविद्यालये, खाजगी रुग्णालये आणि इतर खाजगी आरोग्य केंद्रांचा समावेश होतो.
ऑक्सिजनची सुविधा असलेल्या खाटा, विलगीकरणासाठी राखून ठेवलेल्या खाटा, व्हेंटिलेटर, पीएसए प्लांट्स, द्रवरूप वैद्यकीय ऑक्सिजन, ऑक्सिजन कॉन्सन्ट्रेटर्स, ऑक्सिजन सिलिंडर तसेच औषधे आणि पीपीई संचासह गंभीर आजारी रूग्णांसाठी वैद्यकीय पायाभूत सुविधा आणि संसाधनांचे मूल्यांकन करण्यात आले. या सरावाच्या वेळी वैद्यकीय कर्मचार्यांना केवळ कोविड -19 च्या व्यवस्थापनासाठीच नियुक्त करण्यात आले.
देशव्यापी मॉक ड्रिलच्या तयारीसाठी, राज्य आणि जिल्हा दक्षता पथकांना ऑनलाइन प्रशिक्षण देण्याच्या कार्यक्रमाचेही 4, 5 आणि 6 एप्रिल 2023 रोजी आयोजन करण्यात आले होते. या प्रशिक्षणांमध्ये राज्य आणि जिल्हा दक्षता पथक, माहिती  अद्ययावत ठेवण्याच्या कामावरही लक्ष केंद्रित केले होते. कोविड-19 इंडिया पोर्टलवर डेटा अद्ययावत करण्यात कोणतीही अडचण येत असेल तर राज्ये/केंद्रशासित प्रदेशांनी काय करावे, उपलब्ध असलेल्या सुविधांचे प्रकार आणि हेल्पलाइनचे तपशील, पूर्ण करण्यासाठी काय करायचे, हे सांगण्यात आले. या पूर्वतयारी प्रशिक्षणात एकूण 1544 जण सहभागी झाले होते.
S.Patil/S.Bedekar/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 75
पंतप्रधान कार्यालय
पंतप्रधानांवर जगभरातून शुभेच्छांचा वर्षाव
नवी दिल्ली, 26 मे 2019
लोकसभा निवडणुकीत मिळवलेल्या अभूतपूर्व यशानंतर पंतप्रधान नरेंद्र मोदी यांना जगभरातल्या नेत्यांचे अभिनंदनाचे फोन येत आहेत. पाकिस्तानचे पंतप्रधान इम्रान खान, मालदीवचे माजी राष्ट्राध्यक्ष मोहम्मद नशीद, नेपाळचे माजी पंतप्रधान माधव नेपाळ यांनी मोदी यांना दूरध्वनीवरुन शुभेच्छा दिल्या आहेत.
पंतप्रधानांनी पाकिस्तानच्या पंतप्रधानांना शुभेच्छांबद्दल धन्यवाद दिले. शेजारी प्रथम हे सरकारचे धोरण यापुढेही सुरु राहील असे त्यांनी सांगितले. आशियातील गरीबीचा संयुक्तपणे सामना करण्यासाठी यापूर्वी पाकिस्तानच्या पंतप्रधानांना दिलेल्या प्रस्तावाचेही पंतप्रधानांनी स्मरण केले. या प्रदेशात शांतता, प्रगती आणि समृद्धी निर्माण करण्यासाठी हा भाग दहशतवाद आणि हिंसेच्या सावटातून दूर होत विश्वासाचे वातावरण निर्माण करणे आवश्यक आहे यावर पंतप्रधानांनी भर दिला.
मालदीवचे माजी राष्ट्राध्यक्ष मोहम्मद नशीद यांनीही या ऐतिहासिक जनादेशाबद्दल मोदींचे अभिनंदन केले. अलिकडच्या काळात भारत आणि मालदीव यांच्यातले संबंध अधिक दृढ झाल्याचे त्यांनी सांगितले. कट्टरतावाद आणि दहशतवादाशी लढा देण्यासाठी दोन्ही देशांमध्ये सहकार्य आवश्यक आहे असेही ते म्हणाले. पंतप्रधानांनी त्यांचे आभार मानत दोन्ही देशांदरम्यान मजबूत, परस्पर हितसंबंधांचे आणि सर्वंकष भागीदारीचे सहकार्य पुन्हा प्रस्थापित करण्यासाठी आपण कटिबद्ध आहोत असे मोदी म्हणाले.
नेपाळचे माजी पंतप्रधान माधव नेपाळ यांनीही मोदी आणि त्यांच्या सर्व पक्षाचे अभिनंदन केले आहे. या देशाच्या विकासासाठी भारतात बहुमताने आलेले सरकार महत्वाचे कार्य करेल अशी ग्वाही पंतप्रधानांनी यावेळी दिली.
N.Sapre/R.Aghor/P.Malandkar
(Visitor Counter : 55
पंतप्रधान कार्यालय
पुण्यातील एका कारखान्यास लागलेल्या आगीमुळे झालेल्या जीवितहानीबद्दल पंतप्रधानांकडून शोक व्यक्त; मदतीची घोषणा
नवी दिल्ली, 7 जून 2021
पुण्यातील एका कारखान्यास लागलेल्या आगीमुळे झालेल्या जीवितहानीबद्दल पंतप्रधान नरेंद्र मोदी यांनी शोक व्यक्त केला आहे. या दुर्घटनेत मरण पावलेल्यांच्या कुटुंबांना भरपाईपोटी मदतीची घोषणाही पंतप्रधानांनी केली आहे.
"महाराष्ट्रात पुण्यातील कारखान्यास लागलेल्या आगीमुळे झालेल्या जीवितहानीमुळे अंतःकरणाला वेदना होत आहेत. मृतांच्या कुटुंबांप्रती शोकभावना." असे पंतप्रधानांनी आपल्या शोकसंदेशात म्हटले आहे.
या आगीत मृत्युमुखी पडलेल्या प्रत्येक व्यक्तीच्या जवळच्या नातेवाईकांना 'पंतप्रधान राष्ट्रीय मदत निधीतून' दोन लाख रुपये नुकसानभरपाई देण्याची घोषणा पंतप्रधानांनी केली आहे. जखमी व्यक्तींना प्रत्येकी 50,000 रुपये भरपाई देण्यात येणार आहे.M.Chopade/J.Waishampayan/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(